שלמה יוסף וייצן

הרב שלמה יוסף וייצן הוא רבו של היישוב פסגות וראש כולל הדיינות ביישוב, רבה לשעבר של תנועת עזרא, ור"מ בישיבת בית אל.

ביוגרפיה
נולד בסנטיאגו, צ'ילה בשנת תשי"ט (1959) להורים ניצולי שואה. בשנת ה'תשכ"ה, כשהיה בגיל חמש, עלה לישראל ומשפחתו השתקעה בשכונת קריית משה בירושלים. למד בבית הספר חורב בירושלים, ובישיבת נתיב מאיר, באותה תקופה התלבט אם להפסיק ללמוד לימודי חול וללמוד כל היום תורה ובהוראת אביו נשאר ללמוד לימודי חול.   לאחר גמר התיכון למד בישיבת מרכז הרב.

שירת בצה"ל בחיל התותחנים והמשיך בלימודי רבנות ודיינות בכולל פסגות. כיום מכהן כרב היישוב פסגות וכראש הכולל. 

משמש במשך עשרות שנים כר"מ בישיבת בית אל,  מלמד בישיבה הגבוהה בבית שמש של רשת 'שעלי תורה', משמש כחבר בית הדין לממונות מועצה אזורית מטה בנימין. 

משיב על שאלות במדור "שאל את הרב" באתר ישיבה. 

שימש כרבה של תנועת עזרא למעלה מעשרים שנה, עד לפרישתו בקיץ ה'תשע"ט.

חיים אישיים 
נשוי לרחל ומתגורר ביישוב פסגות. אחיו הוא הרב יהושע וייצן, ר"מ בישיבת מעלות. גיסו היה הרב אלישע וישליצקי.

בנו, הרב אלקנה, הוא ר"מ בישיבת "רעותא" שבמושב כרמל. בנו, ישראל עמיחי, נרצח במתקפת הפתע על ישראל, בזמן שהדף מחבלים בקרב כרם שלום כחבר בכיתת הכוננות של קיבוץ כרם שלום.

חיבוריו
 חזק ויאמץ לבך - ספר אמונה מתוך שיחות שאמר ביישוב פסגות, 218 עמודים. כמו כן יצאו לאור חוברות על המסכתות הנלמדות בישיבת בית אל.

קישורים חיצוניים

 מאות שיעורים ומאמרים מתוך אתר ישיבה
 למעלה מ-3,000 שאלות ותשובות מתוך מדור שאל את הרב באתר ישיבה
 
 מאמר על התפילה בעת צרה מתוך ירחון אמונת עיתך
 מאמר על ט"ו בשבט מתוך אתר תורה

הערות שוליים

רבני הציונות הדתית בישראל
יהודה ושומרון: רבנים
תלמידי הרצי"ה קוק
ישראלים ילידי צ'ילה
בוגרי בית הספר היסודי חורב (ירושלים)
בוגרי ישיבת מרכז הרב
בוגרי מכון בני דוד פסגות
מחברי ספרי מוסר ומחשבה
פסגות: אישים
ראשי כולל אברכים ישראלים
רבני ישיבת בית אל
עולים בשנות ה-1960
בוגרי ישיבת נתיב מאיר
אבות שכולים: חללי צה"ל